Président Donald Trump alobi apekisi ete mboka na ye ebeta bombes na Iran mpo na koboya ete bato ebele bakufa. Lobi, jeudi, Téhéran ekweyisaki drone moko ya Ameriki.
"Tolengelaki bibundeli mpe tolingamaki toyonala butu eleki na kobetaka ba sites misato kasi na tunaki, bato boni bakokufa," ekomi na compte Twitter na ye Donald Trump.
"Bato 150, yango ezalaki eyano ya général moko. Minutes zomi yambo na kobeta (bombes), elikangi ezala eyano ya makasi koleka soki totali bokweyisi ya drone (na biso basalaki)," ebakisi M. Trump.
Mokano ya président Trump, epekisaki mpepo ya bitumba ya Etats-Unis komata mpo na bitumba yango, kolanda maloba na ye na NBC.
Nzokande, Iran ekweyisaki jeudi drone Global Hawk moko ya Ameriki eye ezalaki kotambola likolo ya etando ya mabele na yango, elobaki bakonzi ya Iran.
Likama liye ematisi matata kati bikolo babale biye. Iran ekebisi ete ekozongisa na bitumba binso bikoya.
USA esakoli ete ezali na bilembo bilakisi ete ebebisi drone ya Iran eye epusanaki pene na masuwa ya nitumba na yango kasi Téhéran eboyi yango.
Président ya Ameriki, Donald Trump asakoli jeudi ete masuwa ya bitumba ya ekolo na ye, USS Boxer, mobebisaki drone (mpepo motambolaka na bozangi pilote) ya Iran eye epusaki mingi pene na yango.
"Tozali na bilembo, drone na bango epusanaki mingi pene na masuwa na biso. Soki ba drones epusani mingi, tokoboma yango," elobi moto na bakonzi ya Amerika oyo aboyi kopesa nkombo na ye na AFP.
Pentangone to ministère ya Défense ya Ameriki endimaki naino te kino vendredi na nsima na nzanga ete bilili biye bilakisa bobebisi ya drone eye bizali.
Molobeli ya mampinga ya Iran, général ya brigade Abdolfazi Shékarchi ayanoli ete ezali likambo ya bolema mpe lizangi loboko.
President Donald Trump andimi vendredi ete basali ya immigration (misala mitali bapaya) mpe ya mpako bakobanda lokuka mpe kokanga na USA na nsuka ya mposo eye, nkoto na bapaya bakota na mboka na ye na bozangi mikanda mpo na kozongisa bango na bikolo na bango.
"Bakota na moyibi," eyebisika M. Trump na bapanzi sango. "Bakokanga bato mpe bakozongisa bango na mboka na bango," abetaki mokoloto.
ICE to misala ya bokoti na bapaya mpe ya mpako mikolandela mingi mpenza baye bakitisama na likambo na misala ya bosembo, bakisa mpe baye bazali lingomba ya basali mobulu (gangs), na basusu.
"Ekobanda o’mokolo ya eyenga mpe bakobanda kokanga mpe bakobanda kozongisa bango na mboka na bango, " eyanoli M. Trump na motuna na Maison Blanche (ndako ya mokonzi ya mboka USA).
"To mpe bakobanda kozongisa bato mabe, kotiya bango na boloko, to kotiya bango na boloko na mboka bawutaki".
M. Trump abakisaki ete bokangami boye bokotala mpe baye bakotaki na USA na kolanda mibeko te, na nzela ya moyibi.
Kasi baye lingomba ya ba Democrats ekebisi misala ya M. Trumo o’mokolo mwa minei moleki mpo etali mabota maye mawumela na USA ata makota na nzela ya moyibi.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn